Câini și pisici la bloc, doar dacă sunt de acord vecinii. Decizia Curții de Apel Timișoara.
Curtea de Apel Timișoara a decis că poți avea câini și pisici la bloc doar cu acordul vecinilor. O femeie a cerut anularea hotărârii Consiliului Local, însă a pierdut.
Dacă vrei să ai animal de companie și locuiești la bloc, va trebui să obții acordul vecinilor, după ce judecătorii Curții de Apel Timișoara au decis, definitiv, să menţină o hotărâre de Consiliu Local din 2007.Astfel, e nevoie de acordul scris şi ştampilat al Asociaţiei de proprietari, adoptat cu majoritatea voturilor proprietarilor, şi acordul expres al proprietarilor din apartamentele limitrofe.Sentința finală a fost pronunțată de Curtea de Apel Timișoara, într-un dosar în care o femeie a cerut anularea hotărârii de Consiliu Local. Timişoreanca a arătat în instanţă că, din punctul său de vedere, "condiţionarea deţinerii de animale de companie în apartamente de acordul expres al vecinilor limitrofi, astfel cum s-a făcut prin hotărârea de Consiliu Local, constituie o intruziune nepermisă de lege în dreptul său de proprietate. Dreptul de folosinţă şi de dispoziţie poate fi limitat numai prin lege, de unde rezultă că limitarea din litigiu de faţă, făcută printr-un act administrativ autorităţii locale, este o limitare nelegală. De asemenea, orice proprietar are dreptul de a folosi apartamentul proprietatea exclusivă, precum şi cotele părţi care se află în proprietatea comună indiviză, fără ca acest drept să poată fi condiţionat de acordul altor proprietari vecini sau coproprietari asupra cotelor părţi indivize“.Decizia Curții de Apel TimișoaraJudecătorii au decis menţinerea hotărârii, arătând că "dreptului de proprietate al reclamantei asupra animalelor de companie i se opune dreptul de proprietate al vecinilor şi dreptul acestora de a folosi propria locuinţă fără ingerinţe disproporţionate în paşnica utilizare a acestor imobile“.